Lube źiśi,
wjele źiśi lubujo kónje, někotare wót Was du samo rejtowat. Ale kak a źo? To som kśěła wěźeś a som se wupórała do Depska. Tam ma Herpolsheimerojc familija swójo rejtowanišćo „Südhof Döbbrick“. Wóni źěłaju konsekwentnje pó ekologiskich principach. How jo 13 kónikow (ponijow) doma. To su tśi rase: Shetland-ponyje, Bosniske górske kónje a Huculske kónje. Wóni su žywe we wótcynjonych groźach a mógu pśecej wen na łuku, gaž se jim co. Na taki part maju swětła a powětša dosć, mógu se pógibowaś a maju kontakt ze swójimi towarišami. Někotare kónje su se naroźili na depšćańskem dwórje. Prědne 3 lěta stoje na pastwje, akle pótom móžośo na nich rejtowaś – až budu 22, 23 lět stare a su nazgónite.
Na dwór pśidu źiśi wót 6 lět pšawidłownje rejtowat. Wóni su z Depska, z Chóśebuza a z picańskich stronow. We ferijach maju rejtowańske ferije. Toś wóstanu źowća (a pór gólcow) ceły tyźeń na dwórje. Na dopołdnjach rejtuju a na wótpołdnjach jo pyšny program. Raz su we tom tyźenju w Dešnje w muzeju.
xho_Latn szl_Latn szl_Latn